Дзяржаўная ўстанова адукацыі

“Сярэдняя школа № 2 г. Жлобіна”

**Фальклорная легенда “Нарач”**

(урок беларускай літаратуры ў 5 класе)

Настаўнік Лапіна М.С.

г. Жлобін, 2017

Урок беларускай літаратуры ў 5 класе.

Настаўнік беларускай мовы і літаратуры Лапіна М. С.

Дата правядзення: 19.10.2017

**Тэма: Фальклорная легенда “Нарач”**

**Мэта:** даць агульнае ўяўленне пра легенду як фальклорны жанр;фарміраваць уменне вучняў расказваць легенды, карыстаюячыся адпаведнай лексікай, захоўваючы эмацыянальнае гучанне, напеўнасць і нетаропкасць аповеду; вызначаць тэму, асноўную думку легенды; развіваць уменні і навыкі аналізу мастацкага твора, звязнае маўленне, лагічнае і творчае мысленне; выхоўваць пачуцце гонару за беларускую спадчыну.

**Абсталяванне:** падручнік па літаратуры,сшыткі, камп’ютар, эпіграф, карткі

**Тып урока**: урок тлумачэння новага матэрыялу.

**Ход урока**

**1.Арганізацыйны момант**

**Слова настаўніка:** Дзесьці за марамі сінімі, за лясамі вялікімі, за гарамі высокімі ходзіць дзіўная і таемная казка!

-Давайце ўспомнім,што мы давадаліся пра казку?

-Віды казак?

-Якія казкі вам падабаюцца больш за ўсе?Чаму?

-Чаму вучаць казкі дарослых і дзяей?

**2.Работа па тэме**

**Кветка “Фальклор” з пялесткамі**

Я сама вельмі люблю казкі, сама спрабавала іх у дзяцінстве пісаць. Ці не задумваліся вы,чаму ў вужа няма ног,а рыба жыве толькі ў вадзе, дзе ўзяла прыгожы чырвоны колер з чорнымі кропачкамі божая кароўка?

Задумваліся. І правільна рабілі. Здаўна людзей цікавіла,як ўзніклі сонца,зямля,чалавек,звяры. І людзі тады па-свойму,казачна і маляўніча гэта тлумачылі,шукаючы розныя прычыны і апрауданні,блізкія да свайго чалавечага жыцця. Так узніклі не менш цікавыя і загадкавыя легенды.

-А гэта значыць,што на уроку мы будем працаваць з легендамі.

-Сёння мы з вамі пазнаёмімся з легендай пра найпрыгажэйшую мясціну Беларусі.

* даведаемся, як тлумачыць народ у легендзе паходжанне возера Нарач, - сцісла ахарактарызуем галоўных герояў - Галіну, Андрэя, пана.
* вучыцца правільна выказваць свае думкі на беларускай мове.

**3. Тлумачэнне новага матэрыялу**

Чытанне артыкула “Легенды” у падручніку

Запіс у сшыткі паняцця “легенда”

Сёння мы з вамі пазнаёмімся з легендай пра найпрыгажэйшую мясціну Беларусі. Паглядзіце, калі ласка, фотаздымкі. Перад вамі найпрыгажэйшае і найбольшае возера Беларусі, якое часта называюць беларускім морам. Так, гэта Нарач.

Люблю твае, Нарач, затокі і тоні, Як вецер густыя туманы развесіць. Ці снежная пена на хвалях зазвоніць, Цалуючы зоры, калышучы месяц.

Люблю,калі ў сонцы гарыш пазалотай,

Раскінуўшы сіняй хваляй палотны,

Калі ў непагоду сумуеш маркотна

З рыбацкаю песняй,з зяленым чаротам.

Люблю твае буры, твае навальніцы.

У іх чую,бы ў песнях,жыцце маладое.

І хочацца блізка грудзьмі прытуліцца

Да чорных ад гневу кіпучых прыбоях.

**4. Інфармацыя пра возера Нарач (паведамленне вучня)**

Нарач - найбольшае возера на Беларуci, знаходзіцца у Мядзельскім р-не Мінскай вобласці. Часта яго называюць возерам-морам. Утварылася возера пасля адступлення ледавіка 15—20 тысяч гадоў назад. Калі ўгледзецца ў форму возера, то яна напэўна нагадвае сэрца. Як знаць, ці не сэрца гэта русалкі - бо сама назва возера мае балтыйскую аснову і пераводзіцца як “русалка”. Дарэчы, легенд аб узнікненні возера столькі, што аніякаму гіду пераказаць іх не пад сілу.Толькі ўбачыўшы возера Нарач сваімі вачыма, можна адчуць яго прыгажосць і ўнікальнасць.У яснае надвор’е дно возера бачна на глыбіне 10 метраў. Возера на час зімы пакрываецца тоўстым слоем празрыстага леду, пад якім дно бачна на глыбіні 2-3м. У возера ўпадае 17 ручаеў. Спрыяльныя кліматычныя ўмовы,лясы паблізу, маляўнічыя краявіды абумовілі стварэнне вакол возера курорта Нарач. Тут дзейнічаюць санаторыі, дамы адпачынку, дзіцячыя лагеры.

**5. Слуханне твора і прагляд (мультымед.устаноўка)**

**6.Аналіз твора**

1. - Якімі б назоўнікамі вы ахарактарызавалі свае пачуцці пасля праслухоўвання твора? (хваляванне, шкадаванне, сум, суперажыванне, гнеў,адчай, гордасць, захапленне, спачуванне)

2.Як выглядае паводле легенды чароўнае возера?

3.З чым параўноўваецца Нара?Чым яна вылучалася сярод моладзі?

4.Ходзіць ен па двары, на служанак пакрыквае і на дзверы паглядвае. Пра каго ідзе размова?Чаму пакрыквае і паглядвае на дзверы?

5.Што адбывалася з прыродай у дзень вяселля?Што адчуваў лес,вецер?

6.Як выглядала возера ў канцы і ў пачатку легенды?Чаму?

**7.Запішыце асацыяцыі(2-3 словы), якія ў вас выклікаюць імены**

Найрыта-

Андрэй-

Пан-

**8. Характарыстыка вобразаў.**

Кожны вучань сам, без кансультацыі з іншымі выбірае з прапанаванага пераліку пяць рыс, якія ён лічыць характэрнымі для вобраза героя ( праца па варыянтах.

|  |  |  |
| --- | --- | --- |
| **Да вобраза Найрыты** | **Да вобраза Андрэя** | **Да вобраза пана** |
| Брыдкая | Стары ўдавец | Злы |
| Добрая | Бедны | Малады |
| Багатая | Прыгожы | Хітры |
| Чэсная | Адважны | Добры |
| Спрытная | Бялявы | Зайздрослівы |
| Верная | Праўдзівы | Багаты |
| Музычна-адораная | Смелы | Помслівы |
| Сквапная | Рашучы | Жорсткі |
| Цярплівая | Моцны | Несправядлівы |
| Самаахвярная | З цвердым характарам | Бессардэчны |
| Спалоханая | Моцна кахае | Ілжывы |
| Аптымістка | Грубы | Злапамятны |
| Сумленная | Мужны | Вяселы |

- **Размясціце пункты плана так, каб яны адлюстроўвалі сюжэт (парадак падзей) у творы(праца ў парах).**

1.​ Жыла дзяўчына –сіраціна Найрыта

2. - Табе толькі спяваць у маіх пакоях

3.​ Бывала, сядзе на беразе, на гусельках грае ды песні спявае.

4.​ Ходзіць пан па двары, на служанак пакрыквае і на дзверы паглядвае

5.​ - Кепская з мяне будзе служанка!

6.​ Злосны вецер гнаў цёмныя хмары, а лес спяваў жалобныя песні

7.​ Прыхілілася яна да клёна і горка заплакала

8.​ – Ці не сын ты таго Пятра, што бунтаваў мне народ?

9.​ Спрытна і ўмела ухапілася яна за карму і села ў човен

10.​ Усю ноч бушавала возера. Стагналі хвалі…

**(Правільны парадак: 1, 3, 2, 5, 8, 6, 4, 7, 9, 10)**

Можа Найрыта памылілася,адмовіўшы пану прыняць з ім шлюб?

У панскіх пакоях Нара мела б усе:ежу, багацце, адзенне. Жыла б і бяды не ведала. А з Андрэеем?Найрыта бедавала б усе жыцце. Давайце паразважаем.

Як бы вы паступілі на месцы Найрыты?

**Настаўнік.** Душэўная прыгажосць, сіла, непакорнасць Галіны пераклікаецца з прыгажосцю, магутнасцю і непакорнасцю возера. Памяць пра смелых, гордых, моцных людзей спрадвеку захоўвалася ў народзе.

**9. Падагульненне.**

**10 .Рэфлексія**

* Што вас зацікавіла на ўроку? Чаму?
* Чаму навучыла вас легенда?

**11. Выстаўленне адзнак з каменціраваннем**

**12.Дамашняе заданне.**

- пераказ легенды, падрыхтаваць малюнак да твора. Дзяўчаты малююць Андрэя, хлопцы –Найрыту.